देवघाट गाउँपालिका
देवघाट तनहुँ जिल्लाको दक्षिण-पश्चिम भागमा फैलिएको एक गाउँपालिका हो। विसं २०७३ सालमा नेपालको नयाँ प्रादेशिक संरचना कायम गर्दा तनहुँ जिल्लामा साविकको देवघाट, कोटा, बैदीका (४-९) वडाहरू र छिपछिपे गाउँ विकास समितिहरूलाई समेटेर देवघाट गाउँपालिका घोषणा गरिएको हो।

जनसङ्ख्या
प्रदेश नं. ४ स्थित तनहुँ जिल्लामा साविकको देवघाट, कोटा, बैदीका (४-९) वडाहरू र छिपछिपे गाविसहरूलाई मिलाएर देवघाट गाउँपालिका बनाइएको हो। राष्ट्रिय जनगणना २०६८का अनुसार यी ठाउँहरूको जनसङ्ख्यालाई जोडेर देवघाट गाउँपालिकाको जनसङ्ख्या १६,१३१ रहेको छ।

भौगोलिक अवस्थिति
देवघाट गाउँपालिकामा ५ वडाहरू रहेका छन। देवघाटको कुल क्षेत्रफल १५९ वर्ग किमी छ। यो गाउँपालिकाको पूर्वमा आँबुखैरेनी गाउँपालिका र चितवन जिल्ला पर्दछ भने पश्चिममा ऋषिङ गाउँपालिका र नवलपरासी जिल्ला छ। यसको उत्तरी भागमा आँबुखैरेनी गाउँपालिका, ऋषिङ गाउँपालिका, बन्दीपुर गाउँपालिका र व्यास नगरपालिका छ भने दक्षिणी क्षेत्रमा चितवन जिल्ला र नवलपरासी जिल्ला पर्दछ।

सन्दर्भ सामग्रीहरू

तनहुँ जिल्लाका गाउँपालिकाहरू
नेपालका गाउँपालिकाहरू
गण्डकी प्रदेशका गाउँपालिकाहरू